बिहार के पूर्व मुख्यमंत्री जीतन राम मांझी को ब्रेन स्ट्रोक, पटना के मेदांता अस्पताल में हुए एडमिट…….
न्यूज डेस्क, पटना
जनपथ न्यूज
Reported & Edited by: राकेश कुमार
फरवरी 27, 2022
पटना: पूर्व मुख्यमंत्री और हिंदुस्तानी आवाम मोर्चा के अध्यक्ष जीतन राम मांझी की सेहत बिगड़ गयी है। डॉक्टरों के अनुसार पूर्व मुख्यमंत्री जीतन राम मांझी को ब्रेन स्ट्रोक हुआ है। उन्हें पटना के जयप्रभा मेदांता अस्पताल में भर्ती कराया गया है और वहां उनकी हालत स्थिर बतायी जा रही है।
जानकारी के अनुसार जीतन राम मांझी की तबीयत कल देर शाम ही बिगड़ने लगी थी जिसके बाद वह गया से पटना पहुंचे और पटना पहुंचने के बाद उन्हें हॉस्पिटल में एडमिट कराया गया। जयप्रभा मेदांता हॉस्पिटल में एडमिट कराए जाने के बाद डॉक्टरों ने तुरंत उनका मेडिकल चेकअप किया। उनकी MRI और CT स्कैन कराई गई है और इसमें हल्के स्ट्रोक की बात सामने आई है।
फिलहाल जीतन राम मांझी अस्पताल के आईसीयू में रखा गया है और डॉक्टर उनकी सेहत पर नजर बनाए हुए हैं। डॉक्टरों का कहना है कि उनकी हालत स्थिर बनी हुई है। न्यूरो सर्जन की देखरेख में उनका इलाज चल रहा है। मांझी फिलहाल होश में हैं और डॉक्टरों के मुताबिक ब्रेन स्ट्रोक के बावजूद उन्हें सर्जरी की जरूरत नहीं है, क्योंकि यह बेहद हल्का है। दवा से उनकी परेशानी ठीक होने की संभावना है।